CELEX: 31990R1936
Language: ro
Date: 1990-07-04 00:00:00
Title: Regulamentul (CEE) nr. 1936/90 al Comisiei din 4 iulie 1990 privind clasificarea anumitor mărfuri în Nomenclatura Combinată

02/Volumul 04
            
            
               RO
            
            
               Jurnalul Ofícial al Uniunii Europene
            
            
               202
            
         31990R1936
   
               L 174/25
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 1936/90 AL COMISIEI
   
   din 4 iulie 1990
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CEE) nr. 1251/90 (2), în special articolul 9,
   întrucât, pentru a asigura aplicarea uniformă a Nomenclaturii Combinate anexate la regulamentul menționat anterior, este necesară adoptarea unor dispoziții privind clasificarea mărfurilor incluse în anexa la prezentul regulament;
   întrucât Regulamentul (CEE) nr. 2658/87 stabilește regulile generale de interpretare a Nomenclaturii Combinate; întrucât aceste reguli se aplică, de asemenea, oricărei alte nomenclaturi care o include pe aceasta, chiar parțial sau, eventual, adăugându-i subdiviziuni, și care se stabilește prin reglementări comunitare specifice, în vederea aplicării de măsuri tarifare sau de altă natură, în cadrul schimburilor de mărfuri;
   întrucât, pentru aplicarea regulilor generale menționate anterior, este necesar ca mărfurile descrise în coloana 1 din tabelul inclus în anexa la prezentul regulament să fie înregistrate la codurile NC corespunzătoare, indicate în coloana 2, în temeiul explicațiilor incluse în coloana 3;
   întrucât Comitetul pentru nomenclatură nu a emis nici un aviz în termenul stabilit de către președintele său în ceea ce privește produsul nr. 2 din tabelul inclus în anexă;
   întrucât dispozițiile din prezentul regulament sunt conforme cu avizul Comitetului pentru nomenclatură în ceea ce privește produsul nr. 1 din tabelul inclus în anexă,
   ADOPTĂ PREZENTUL REGULAMENT:
   Articolul 1
   Este necesar ca mărfurile descrise în coloana 1 a tabelului inclus în anexă să fie clasificate în Nomenclatura Combinată la codurile NC corespunzătoare, indicate în coloana 2 din tabelul menționat anterior.
   Articolul 2
   Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 iulie 1990.
      
         
            Pentru Comisie
         
         Christiane SCRIVENER
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 121, 12.5.1990, p. 29.
   ANEXĂ
   
               Descrierea mărfurilor
            
            
               Clasificare
               Cod NC
            
            
               Explicație
            
         
               (1)
            
            
               (2)
            
            
               (3)
            
         
               1.   Articol de îmbrăcăminte din tricot (fibre sintetice 100 %), subțire, cu bretele fine, care acoperă trupul până la coapse. Talia este elastică și se închide între picioare cu ajutorul a trei capse. Este brodat cu dantelă tricotată. (a se vedea fotografia nr. 440) (1)
               
            
            
               6108 92 00
            
            
               Clasificarea este stabilită în conformitate cu dispozițiile cuprinse în regulile generale 1 și 6 de interpretare a Nomenclaturii Combinate, precum și cu textele codurilor NC 6108 și 6108 92 00.
            
         
               2.   Articol de îmbrăcăminte din tricot (bumbac 100 %), subțire, cu mânecă scurtă, care acoperă partea superioară a corpului, care coboară mai jos de talie. La gât, prezintă o răscroială rotundă, umerașe din burete, precum și elemente decorative sub forma a cinci pliuri cusute la extremitatea mânecilor (a se vedea fotografia nr. 449) (1)
               
            
            
               6109 10 00
            
            
               Clasificarea este stabilită în conformitate cu dispozițiile cuprinse în regulile generale 1 și 6 de interpretare a Nomenclaturii Combinate, cu nota adițională 2 din capitolul 61, precum și cu textele codurilor NC 6109 și 6109 10 00.
            
         
      
   
      (1)  Fotografiile au un caracter pur orientativ.